### BUDAPEST FŐVÁROS

XVI. KERÜLETI ÖNKORMÁNYZAT

**Bérlakás koncepció**

**2015-2019.**

H A T Á R O Z A T:

60/2015. (II. 18.) Kt. A Képviselő-testület a Budapest Főváros XVI. Kerületi Önkormányzat 2015-2019-ig terjedő időszakra vonatkozó bérlakás koncepcióját, az alábbiak szerint határozza meg:

1. Nem kívánja értékesíteni a lakótelepi lakásokat, bérlő részére az egylakásos házas ingatlanokat, valamint a gazdaságosan felújítható bérlakásokat.

2. Meg kell szüntetni az ingatlanokban még fennálló eszmei osztatlan tulajdonközösséget a tulajdoni hányad értékesítésével.

3. Ahol az épület felújítása gazdaságtalan, de jók az ingatlan adottságai, ott a bérlők részére cserelakást, vagy pénzbeli megváltást kell felajánlani és az ingatlant üres állapotban értékesíteni. Az értékesítésből befolyó bevételt bérlakások vásárlására kell fordítani.

4. A mátyásföldi villaépületeket piaci áron javasolt értékesíteni, amelyek így jelentős bevételi forrást képviselnek.

5. Főútvonalon lévő ingatlanok esetében a vállalkozások fejlesztésének lehetőségét is vizsgálat tárgyává kell tenni.

6. A lakásállomány összetételének javítása érdekében az Önkormányzat fokozott figyelmet fordít új, jó állapotú lakások megvásárolására, illetve a bérlő kérelmére a bérleti jog megváltására.

7. Az önkormányzat továbbra sem zárja ki önkormányzati bérlakások építését, melynek érdekében folyamatos és jelentős hangsúlyt kell fektetni az erről szóló pályázatok figyelésére. Az Önkormányzat a Tóköz utca 28. szám alatti ingatlant új bérlakások építésére kívánja felhasználni.

1. A szükséglakásokat és a rentábilisan nem felújítható, rossz műszaki állapotú lakásokat értékesíteni kell.
2. A nagyon rossz állapotban levő 100%-ban Önkormányzati tulajdonban álló épületeket teljesen üres állapotban kell értékesíteni.
3. Szociális jellegű bérlakásokat kell kijelölni és biztosítani azoknak a szociálisan rászoruló családoknak akik önhibájukon kívül, alacsony jövedelemmel rendelkeznek, és lakhatásukat önerőből megoldani képtelenek.
4. Azoknak a XVI. kerületi hajléktalanoknak, akik önhibájukon kívül elvesztették lakásukat, lakhatási lehetőségeiket, és bármilyen alacsony, de rendszeres jövedelemmel rendelkeznek, és ugyan ezen korlátozott fizetési képességük mellett is feltehető, hogy visszavezethetőek a társadalomba, kis költségű, fenntartható, szociális bérlakásokat kell kijelölni és pályázati úton biztosítani a jelenlegi lakásállományból.

13.[[1]](#footnote-1) Vizsgálat tárgyává kell tenni az előterjesztés 2.b számú mellékletében szereplő lakások esetében az egyes lakásokban a fűtési mód megváltoztatásának jogi lehetőségeit illetve gazdaságossági szempontjait. Meg kell kísérelni a társasházakban található lakások esetén a tulajdonostársak anyagi és tulajdonosi hozzájárulását is beszerezni a fűtési mód megváltoztatásához, míg a 100%-san önkormányzati tulajdonú épületekben meg kell vizsgálni az épület állapotát, és azt, hogy a fűtési mód megváltoztatási milyen műszaki megoldással oldható meg.

A Képviselő-testület felkéri a polgármestert, hogy a határozatban foglaltak végrehajtásáról 2019. szeptember 28-ig adjon a Képviselő-testület részére részletes tájékoztatást.

H A T Á R O Z A T:

61/2015. (II. 18.) Kt. [[2]](#footnote-2) Budapest Főváros XVI. kerületi Önkormányzat Képviselő-testülete a 2015-2019. közötti időszakban az alábbi ingatlanokban lévő önkormányzati bérlakásokat **jelöli ki** elidegenítésre.

Árpád u. 29.

Baross G. u. 3.

Baross G u. 24.

Batsányi u. 1.

Csömöri u. 70.

Kézbesítő u. 14.

Kézbesítő u. 26

Margit 28.

Nagyvázsony u. 19.

Petúnia u. 10.

Pósa Lajos u 23.

Párta u 32.

Pilóta u. 19.

Pilóta u. 37.

Rajka u. 6.

Rákóczi u. 81.

Rákosi u. 37.

Rákosi u. 42.

Rózsa u. 24.

Szent István u. 42.

Szent Korona u. 9-11.

Vámosgyörk u. 60.

Kossuth Lajos utca 39.

Az értékesítésre kijelölés módjáról, és feltételeiről a Lakástörvényben kapott felhatalmazás alapján alkotott, vonatkozó önkormányzati rendeletek alapján kijelölt hatáskörrel rendelkező döntéshozó határoz.

A Képviselő-testület felkéri a polgármestert, hogy a döntésről az érintetteket tájékoztassa.

H A T Á R O Z A T:

62/2015. (II. 18.) Kt. Budapest Főváros XVI. kerületi Önkormányzat Képviselő-testülete az alábbi ingatlanokat üres állapotban jelöli ki értékesítésre:

Bácskai u. 38.

Benő u. 2.

Lombos u. 45.

Margit u. 130.

Mészáros u. 38.

Rózsa u. 59 vagy Szatmári u. 12.

Hunyadi u. 27.

Iharfa u. 16.

Körvasútsor 16.

Vámosgyörk 43.

Az értékesítésre kijelölés módjáról, és feltételeiről a Lakástörvényben kapott felhatalmazás alapján alkotott, vonatkozó önkormányzati rendeletek alapján kijelölt hatáskörrel rendelkező döntéshozó határoz.

H A T Á R O Z A T:

63/2015. (II. 18.) Kt. Budapest Főváros XVI. kerületi Önkormányzat Képviselő-testülete a Budapest XVI. kerület, Tóköz utca 28. szám alatti, 116228 hrsz-ú ingatlant bérlakás építés céljára kijelöli.

A Képviselő-testület a Budapest XVI. kerület, Tóköz utca 28. szám alatti, 116228 hrsz-ú ingatlanon épülő bérlakások létrehozására a Lakásalapból 52.070.000,- Ft fedezetet biztosít.

Budapest Főváros XVI. kerületi Önkormányzat Képviselő-testülete az Újszász u 88. szám alatti Szobabérlők Házában két darab kettő szobás lakóegységet kíván kialakítani a megüresedő, egymás melletti lakások összenyitásával, melyhez 3.000.000 Ft fedezetet biztosít.

Felkéri a polgármestert, hogy a 2015. évi költségvetés következő módosításakor a beruházási forrás előirányzatának rendezéséről gondoskodjon.

|  |  |
| --- | --- |
| **Ancsin László**  *jegyző* | **Kovács Péter**  *polgármester* |

1. **13. ponttal kiegészítette: 300/2015. (X. 28.) Kt. hat.** [↑](#footnote-ref-1)
2. **Módosította: 301/2015. (X. 28.) Kt. hat.**  [↑](#footnote-ref-2)